তথ্যবিবরণী নম্বর : ১৬২৯

**আধুনিক প্রযুক্তির সাথে সমন্বয় করে লাইট ইঞ্জিনিয়ারিং খাতকে এগিয়ে নিয়ে যেতে হবে**

 **-- শিল্পসচিব**

ঢাকা, ১৮ চৈত্র (১ এপ্রিল) :

 আধুনিক প্রযুক্তির সাথে সমন্বয় করে লাইট ইঞ্জিনিয়ারিং খাতকে এগিয়ে নিয়ে যেতে হবে বলে মন্তব্য করেছেন শিল্পসচিব কে এম আলী আজম। তিনি বলেন, মেধা-মনন ও দক্ষতা দিয়ে লাইট ইঞ্জিনিয়ারিং খাতের উন্নয়ন করা সম্ভব। বাংলাদেশ কারিগরি সহায়তা কেন্দ্রের (বিটাক) মাধ্যমে লাইট ইঞ্জিনিয়ারিং খাতে দক্ষকর্মী ও ব্যবস্থাপক তৈরি করতে হবে। এর জন্য যুগোপযোগী শিক্ষা কারিক্যুলাম তৈরি করতে হবে।

 লাইট ইঞ্জিনিয়ারিং বিকাশে শিল্প মন্ত্রণালয় কর্তৃক চিহ্নিত সুপারিশের বাস্তবায়ন অগ্রগতি পর্যালোচনা সংক্রান্ত এক ভার্চুয়াল আন্তঃমন্ত্রণালয় সভায় সভাপতিত্বকালে শিল্পসচিব এসব কথা বলেন। এতে মন্ত্রণালয়ের অতিরিক্ত সচিব মোঃ জাফর উল্লাহ হালকা প্রকৌশল শিল্পখাত বিকাশে প্রণীত সুপারিশের বাস্তবায়ন অগ্রগতি তুলে ধরেন।

 ভার্চুয়াল সভায় বিসিক চেয়ারম্যান মোঃ মোশতাক হাসান, বিটাক মহাপরিচালক আনোয়ার হোসেন চৌধুরী, শিল্প মন্ত্রণালেয়ের অতিরিক্ত সচিব শিবনাথ রায়, বাংলাদেশ লাইট ইঞ্জিনিয়ারিং শিল্প মালিক সমিতির সভাপতি মোঃ আব্দুর রাজ্জাকসহ শিল্প, বাণিজ্য, পররাষ্ট্র মন্ত্রণালয়, আর্থিক প্রতিষ্ঠান বিভাগ, জাতীয় রাজস্ব বোর্ড, বাংলাদেশ ব্যাংক, এফবিসিসিআইসহ সংশ্লিষ্ট প্রতিষ্ঠানের প্রতিনিধিরা অংশ নেন।

 সভায় লাইট ইঞ্জিনিয়ারিং শিল্পখাতে চলমান উন্নয়ন কার্যক্রম বেগবান করতে শিল্পপার্ক স্থাপন, এখাতের উদ্যোক্তাদের জন্য অল্প খরচে ফান্ড সরবরাহ ও আর্থিক প্রণোদনা প্রদান, প্রশিক্ষণের মাধ্যমে দক্ষ কর্মী ও ব্যবস্থাপক তৈরি, লাইট ইঞ্জিনিয়ারিং পণ্য মেলা এবং হালকা প্রকৌশল শিল্প নীতি প্রণয়ন সংক্রান্ত সুপারিশের বাস্তবায়ন অগ্রগতির বিষয়ে বিস্তারিত আলোচনা হয়।

 সভায় জানানো হয়, সম্ভাবনাময় এলাকাসমূহ চিহ্নিত করে বিসিক ইতোমধ্যে লাইট ইঞ্জিনিয়ারিং শিল্পপার্ক স্থাপনের কাজ শুরু করেছে। পাশাপাশি সংস্থাটির বাস্তবায়নাধীন অন্য শিল্পপার্কেও হালকা প্রকৌশল শিল্প উদ্যোক্তাদের জন্য জায়গা বরাদ্দ দেয়া হবে। মুন্সিগঞ্জের বিসিক কেমিক্যাল ইন্ডাস্ট্রিয়াল শিল্পপার্কের নির্মাণ কাজের কার্যাদেশ দেয়া হয়েছে এবং এ কাজের অগ্রগতি ৩৩ শতাংশ। এছাড়া বিসিক হালকা প্রকৌশল শিল্পপার্ক মুন্সিগঞ্জের সিরাজদিখানে ডিপিপি’র কার্যক্রম চূড়ান্ত পর্যায়ে রয়েছে। সভায় দ্রুত লাইট ইঞ্জিনিয়ারিং শিল্প নীতিমালার খসড়া চূড়ান্ত করার তাগিদ দেয়া হয়।

#

জাহাঙ্গীর/মাসুম/রেজুয়ান/রফিকুল/জয়নুল/২০২১/২১৪০ঘণ্টা

তথ্যবিবরণী নম্বর : ১৬২৮

**সারাদেশে গত ২৪ ঘণ্টায় ৪২ হাজার ৩৬০ জনের ভ্যাকসিন গ্রহণ**

জাপান, ১৮ চৈত্র (১ এপ্রিল) :

 গত ২৪ ঘণ্টায় সারাদেশে মোট ৪২ হাজার ৩৬০ জন ভ্যাকসিন গ্রহণ করেছেন। এদের মধ্যে পুরুষ ২৪ হাজার ২৯৬ জন এবং মহিলা ১৮ হাজার ৬৪ জন।

 এ নিয়ে সারা দেশে গত ২৭ জানুয়ারি থেকে ১ এপ্রিল পর্যন্ত সর্বমোট ভ্যাকসিন গ্রহীতার সংখ্যা ৫৪ লাখ ১২ হাজার ৭৯১ জন। এদের মধ্যে পুরুষ ৩৩ লাখ ৬৩ হাজার ৫৯৪ জন এবং মহিলা ২০ লাখ ৪৯ হাজার ১৯৭ জন।

 উল্লেখ্য, ১ এপ্রিল বিকাল ৫ টা ৩০ মিনিট পর্যন্ত সরকার কর্তৃক তৈরিকৃত সুরক্ষা অ্যাপে মোট ৬৮ লাখ ৩৮ হাজার ৮১৫ জন ভ্যাকসিন গ্রহণের জন্য নিবন্ধন করেছেন।

#

মিজানুর/মাসুম/রেজুয়ান/রফিকুল/রেজাউল/২০২১/২১২২ ঘণ্টা

Handout Number: 1627

**Foreign** Minister urges Members to expedite BIMSTEC process

Dhaka, 01 April 2021:

 Foreign Minister Dr. A K Abdul Momen urged Members **to expedite BIMSTEC process.**

 **H**e took part in the **17th BIMSTEC Ministerial Meeting** virtually held today in Colombo, Sri Lanka and made this urge. The Foreign Ministers and Senior Officials of all the seven BIMSTEC Member States joined the meeting. Foreign Secretary (Senior Secretary) Masud Bin Momen accompanied the Foreign Minister in this meeting.

 In the forum, Foreign Minister stated that BIMSTEC is a member driven organization. Members organize the meetings and events to build consensus on cooperation and undertake programme of action in various sectors. We need to work simultaneously on a faster pace in all priority sectors to bring synergy in our cooperation to make BIMSTEC a result oriented regional forum.

 Dr. A K Abdul Momen stated that Bangladesh is celebrating the birth centenary of the Father of the Nation Bangabandhu Sheikh Mujibur Rahman and the 50th Anniversary of Independence. The Father of the Nation was a visionary leader. In early 1972 he thought of working together with the neighbours in the region for collective progress and prosperity of our peoples. Regional cooperation has been our foreign policy priorities since then.

 He added that Prime Minister Sheikh Hasina’s decision to join BIMSTEC as its founding member in 1997 bears the testimony of our commitment to regional cooperation. It is manifested in hosting the BIMSTEC Secretariat in Dhaka. As the host country Bangladesh is committed to extend all possible support to strengthen the Secretariat.

 Foreign Minister said that enhanced trade and investment in this region will facilitate income and employment generation. Seamless multi-modal connectivity is a precondition for trade and investment promotion and people to people contact. We need the legal documents to be ready for signature at the earliest. Hosting meeting regularly and concurrences and participation of Member States in those meetings are very much crucial in this regard.

 Bangladesh facilitated and supported the consideration and adoption of a series of vital documents in the meeting chaired by Dinesh Gunawardena, Foreign Minister of Sri Lanka and Chairman of the said meeting. The meeting endorsed several BIMSTEC Agreements, Conventions, MoUs and other important instruments envisaged to be adopted at the Fifth BIMSTEC Summit. The meeting approved and recommended the finalized draft text of the BIMSTEC Convention on Mutual Legal Assistance in Criminal Matters, the finalized draft text of the Memorandum of Association on the Establishment of BIMSTEC Technology Transfer Facility (TTF) in Colombo, Sri Lanka and the draft text of the MoU on Mutual Cooperation between Diplomatic Academies and Training Institutions of BIMSTEC Member States for signature during the Fifth BIMSTEC Summit. The meeting approved the rationalization of sectors and sub-sectors of BIMSTEC and the Template of the Memorandum of Association (MoA) on the Establishment of the BIMSTEC Centres/Entities for adoption during the Fifth BIMSTEC Summit. The meeting alsoadopted Joint Statement of the **17th BIMSTEC Ministerial Meeting** and BIMSTEC Master Plan for Transport Connectivity for onward submission to the 5th BIMSTEC Summit and recommended the draft Text of the Summit Declaration as per recommendation of the Special SOM held virtually yesterday in Colombo.

 The 5th BIMSTEC Summit is expected to be held in Colombo, Sri Lanka in 2021 subject to the COVID situation.

#

Towhid/Masum/Razuan/Rafiqul/Rezaul/2021/2110 hours

তথ্যবিবরণী নম্বর : ১৬২৬

 **স্রেডা এবং বিজিএমইএ’র জ্বালানি দক্ষতা ও**

**নবায়নযোগ্য জ্বালানি সংক্রান্ত সমঝোতা স্মারক স্বাক্ষর**

ঢাকা, ১৮ চৈত্র (১ এপ্রিল) :

 টেকসই ও নাবায়নযোগ্য জ্বালানি উন্নয়ন কর্তৃপক্ষ (স্রেডা) এবং বাংলাদেশ গার্মেন্ট ম্যানুফেকচারারস এন্ড এক্সপোর্টারস এসোসিয়েশন (বিজিএমইএ) জ্বালানি দক্ষতা ও নবায়নযোগ্য জ্বালানি সংক্রান্ত সক্ষমতা বৃদ্ধিতে সহযোগিতার জন্য আজ ভার্চুয়ালি একটি সমঝোতা স্মারক স্বাক্ষর করেছে। সমঝোতা স্মারকে স্রেডার পক্ষে স্রেডার সচিব নিয়াজ রহমান ও বিজিএমইএ’র পক্ষে প্রতিষ্ঠানটির সচিব কমোডোর মোহাম্মদ আব্দুর রাজ্জাক (অব.) স্বাক্ষর করেছেন।

 সমঝোতা স্মারক স্বাক্ষর অনুষ্ঠানে প্রধান অতিথির বক্তব্যে প্রধানমন্ত্রীর বিদ্যুৎ, জ্বালানি ও খনিজ সম্পদ বিষয়ক উপদেষ্ঠা ড. তৌফিক-ই-ইলাহী চৌধুরী বীর বিক্রম বলেন, উন্নত দেশের অভিজ্ঞতা ও প্রযুক্তি বিনিময় করতে পারলে আমাদের জ্বালানি খাত আরো সমৃদ্ধ হবে। জ্বালানি সাশ্রয়ের ওপর গুরুত্ব দিয়ে তিনি বলেন, নেট মিটারিং সিস্টেম ব্যবসায়িদের বিদ্যুৎ বিলে স্বস্তি দিবে।

 বিশেষ অতিথির বক্তব্যে বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, নবায়নযোগ্য জ্বালানির প্রসারে সরকার উৎসাহ দিচ্ছে। কৌশলগত পরিকল্পনা, আইন ও বিধি নবায়নযোগ্য জ্বালানিসহ জ্বালানি ব্যবস্থা উন্নয়নে গুরুত্বপূর্ণ অবদান রাখছে। তিনি বলেন, মোট জ্বালানির ৪৮ ভাগ শিল্পখাত ব্যবহার করে। আর এই জ্বালানির ৩০ ভাগ ব্যবহার করে টেক্সটাইল ও তৈরি পোশাক খাত। টেক্সটাইল ও তৈরি পোশাক খাত যদি উন্নত জ্বালানি সাশ্রয়ী প্রযুক্তি ব্যবহার করে তবে ১৭ দশমিক ৬ ভাগ কম জ্বালানি লাগবে। এতে বিশাল পরিমাণ জ¦ালানি সাশ্রয় হবে।

 সমঝোতা স্মারকটি জ্বালানি দক্ষতা ও নবায়নযোগ্য জ্বালানি, সোলার রুফটপ প্রকল্প বাস্তবায়ন, সবুজ অর্থায়ন, শিল্পসমূহের টেকসই অর্জনে যৌথভাবে সহযোগিতার মাধ্যমে বিজিএমইএ’র সদস্যদের সক্ষমতা বৃদ্ধিতে কাজ করবে।

 অনুষ্ঠানে প্রধানমন্ত্রীর মুখ্য সচিব ড. আহমদ কায়কাউস, স্রেডার চেয়ারম্যান মোহাম্মদ আলাউদ্দিন, বিজিএমইএ’র সভাপতি ড. রুবানা হক ও জিআইজেড এর কান্ট্রি ডিরেক্টর ড. অ্যাঞ্জেলিকা ফ্লেডারম্যান (Dr. Angelika Fleddermann) অনলাইনে সংযুক্ত থেকে বক্তব্য রাখেন।

#

আসলাম/মাসুম/রেজুয়ান/রফিকুল/জয়নুল/২০২১/২০৫৫ঘণ্টা

তথ্যবিবরণী নম্বর : ১৬২৫

**জাপানি ইয়েন লোনের ইতিহাসে প্রথমবারের মতো সর্বোচ্চ প্রকল্প ঋণের প্রতিশ্রুতি পেল বাংলাদেশ**

জাপান, ১৮ চৈত্র (১ এপ্রিল) :

 জাপান সরকার জাপানি অর্থবছর ২০২০ (এপ্রিল ২০২০- মার্চ ২০২১) এ বাংলাদেশ সরকারকে ৩ লাখ ৭৩ হাজার ২৪৭ মিলিয়ন জাপানি ইয়েনের সমপরিমাণ ৩ হাজার ৩৯৩ মিলিয়ন মার্কিন ডলার প্রকল্প ঋণ এবং উন্নয়ন সহায়তার প্রতিশ্রুতি প্রদান করেছে। এর ফলে, জাপানি ইয়েন লোনের ইতিহাসে এই প্রথম একক অর্থবছরে সর্বোচ্চ প্রকল্প ঋণ এবং উন্নয়ন সহায়তা গ্রহণকারী দেশ হিসেবে বাংলাদেশ প্রথম ঋণ অর্জন করেছে।

 অর্থনৈতিক সম্পর্ক বিভাগের সচিব ফাতিমা ইয়াসমিন ও বাংলাদেশে জাপানের রাষ্ট্রদূত নাওকি ইতোর মাঝে গত ৩১ মার্চ অনুষ্ঠিত ভার্চুয়াল সভায় এ তথ্য জানানো হয়।

#

ফাতেমা/মাসুম/রেজুয়ান/রফিকুল/রেজাউল/২০২১/২০৩২ ঘণ্টা

তথ্যবিবরণী নম্বর : ১৬২৪

লক্ষ্যমাত্রার চেয়ে ৮৩ হাজার হেক্টর বেশি জমিতে বোরোর আবাদ

**সফলভাবে ঘরে তুলতে পারলে খাদ্য নিয়ে ঝুঁকি থাকবে না**

 **-- কৃষিমন্ত্রী**

ঢাকা, ১৮ চৈত্র (১ এপ্রিল) :

সারা দেশের বোরো ধান সফলভাবে ঘরে তুলতে পারলে করোনাকালেও দেশে খাদ্য নিয়ে ঝুঁকি থাকবে না বলে মন্তব্য করেছেন কৃষিমন্ত্রী ড. মো. আব্দুর রাজ্জাক। তিনি বলেন, মহামারি করোনাকালে খাদ্য নিয়ে মানুষকে যাতে আতঙ্কে থাকতে না হয়, খাদ্যের যাতে কোনো অভাব না হয় সরকার সেটি নিশ্চিত করতে  দৃঢ়ভাবে কাজ করছে।

মন্ত্রী আজ মন্ত্রণালয়ের সম্মেলন কক্ষ থেকে অনলাইনে সুনামগঞ্জের দক্ষিণ সুনামগঞ্জ উপজেলার জয়কলস ইউনিয়নের আস্তনা গ্রামে বোরো ধান কর্তন উদ্বোধনকালে এ কথা বলেন। তিনি বলেন, বোরো মৌসুমে দেশে সবচেয়ে বেশি ধান চাল উৎপাদন হয়। সেজন্য হাওরসহ সারা দেশের ধান কাটা অত্যন্ত গুরুত্বপূর্ণ। আনুষ্ঠানিকভাবে আজ ধান কাটা উদ্বোধন করা হচ্ছে যাতে মানুষের মাঝে সচেতনতা বৃদ্ধি পায়।

মন্ত্রী বলেন, এবছর প্রায় ৪৮ লাখ হেক্টর জমিতে বোরো  ধান চাষের লক্ষ্যমাত্রা  নির্ধারণ করা হয়েছিল। এই লক্ষ্যমাত্রা অতিক্রম করে সারা দেশে ৪৮ লাখ ৮৩ হাজার হেক্টর জমিতে বোরো ধানের  আবাদ হওয়ায় লক্ষ্যমাত্রার চেয়ে ৮৩ হাজার হেক্টর বেশি জমিতে বোরো আবাদ  হয়েছে। এছাড়া উৎপাদনশীলতা বেশি হওয়ায়  হাইব্রিড জাতের ধানের চাষ বৃদ্ধিতে এবছর জোর দেয়া হয়। সেজন্য, গত বছরের তুলনায় প্রায় ৩ লাখ  হেক্টর জমিতে হাইব্রিড জাতের আবাদ বেড়েছে। গড়ে হেক্টর প্রতি ১ টন করে বেশি ফলন হলেও কমপক্ষে ৩ লাখ টন উৎপাদন বাড়বে। এ বছর বোরোতে ২ কোটি ৫ লাখ টন চাল উৎপাদনের লক্ষ্যমাত্রা রয়েছে।

ড. আব্দুর রাজ্জাক বলেন, দেশে চালের চাহিদা ও ব্যবহার বেড়েছে। দেশে সাড়ে ১৬ কোটি মানুষ। প্রতি বছর ২২ লাখ নতুন মুখ যোগ হচ্ছে। সে সঙ্গে ১০ লাখের বেশি রোহিঙ্গাদের খাবার জোগান দিতে হচ্ছে। ডব্লিউএফপি বাংলাদেশ থেকে খাদ্য কিনেই রোহিঙ্গাদের দেয়। তিনি আরো বলেন, গত মৌসুমে বন্যার কারণে ধান চালের দাম কিছুটা বেশি ছিল। সেজন্য বছরের শুরুতেই পরিকল্পনা গ্রহণ করা হয়েছিল যেকোনো মূল্যে ধানের উৎপাদন বাড়াতে হবে। বোরো ধানের আবাদ ও উৎপাদন বৃদ্ধির জন্য সরকার এ বছর বেশি করে কৃষকদের মাঝে বিনামূল্যে বীজসহ বিভিন্ন কৃষি উপকরণ প্রণোদনা দিয়েছে। শুধু হাইব্রিড জাতের ধানের চাষ বৃদ্ধিতে দেয়া হয়েছে প্রায় ৭৩ কোটি টাকার প্রণোদনা। এতে করে কৃষকেরা উৎসাহিত হয়েছে।

এ সময় কৃষি মন্ত্রণালয়ের সিনিয়র সচিব মেসবাহুল ইসলাম, মন্ত্রণালয়ের ঊর্ধ্বতন কর্মকর্তাগণ ও কৃষি সম্প্রসারণ অধিদপ্তরের মহাপরিচালক উপস্থিত ছিলেন। সুনামগঞ্জের জেলা প্রশাসক মো. জাহাঙ্গীর হোসেন ভার্চুয়ালি অনুষ্ঠানটিতে সভাপতিত্ব করেন।

#

কামুরুল/মাসুম/রেজুয়ান/রেজাউল/২০২১/১৯৩৫ ঘণ্টা

তথ্যবিবরণী নম্বর : ১৬২৩

**আগামীকাল পালিত হচ্ছে ১৪তম বিশ্ব অটিজম সচেতনতা দিবস**

ঢাকা, ১৮ চৈত্র (১ এপ্রিল) :

 সারা বিশ্বের ন্যায় বাংলাদেশেও আগামীকাল ২ এপ্রিল পালিত হবে ১৪তম বিশ্ব অটিজম সচেতনতা দিবস। কোভিড-১৯ মহামারিকালীন অটিজম বৈশিষ্ট্যসম্পন্ন ব্যক্তির কর্মক্ষেত্র ও নিরাপত্তার বিষয় বিবেচনা করে এ বছর দিবসটির প্রতিপাদ্য নির্ধারণ করা হয়েছে, ‘মহামারিত্তোর বিশ্বে ঝুঁকি প্রশমন, কর্মক্ষেত্রে সুযোগ হবে প্রসারণ’। করোনা মহামারির বর্তমান পরিস্থিতি বিবেচেনায় এবছর দিবসটি অনাড়ম্বরভাবে পালন করা হবে।

 দিবসটি উপলক্ষে আগামীকাল দৈনিক পত্রিকায় বিশেষ ক্রোড়পত্র প্রকাশিত হবে। অটিজম বৈশিষ্ট্যসম্পন্ন ব্যক্তিদের সম্মানে সমাজকল্যাণ মন্ত্রণালয় ও আওতাধীন দপ্তর-সংস্থাসহ অন্যান্য প্রতিষ্ঠানে নীলবাতি প্রজ্জ্বলন করা হবে। অটিজম বিষয়ে সচেতনতা তৈরিতে এ বছর রোড-ব্র্যান্ডিংয়ের আয়োজনসহ বিশেষ স্মরণিকা ও লিফলেট প্রকাশ করা হয়েছে।

 উল্লেখ্য, মুজিববর্ষ ও স্বাধীনতার  সুবর্ণজয়ন্তী উপলক্ষে সমাজকল্যাণ মন্ত্রণালয় চলতি অর্থবছরে অটিজম বৈশিষ্ট্যসম্পন্ন ২ হাজার পাঁচশত ব্যক্তির প্রত্যেককে চিকিৎসা অনুদানবাবদ ১০ হাজার টাকা করে প্রদান করছে।

#

জাকির/মাসুম/রেজুয়ান/রফিকুল/রেজাউল/২০২১/১৯০৪ ঘণ্টা

তথ্যবিবরণী নম্বর : ১৬২২

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ১৮ চৈত্র (১ এপ্রিল) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ২৮ হাজার ১৯৮ জনের নমুনা পরীক্ষা করে ৬ হাজার ৪৬৯ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৬ লাখ ১৭ হাজার ৭৬৪ জন।

 গত ২৪ ঘণ্টায় ৫৯জন-সহ এ পর্যন্ত ৯ হাজার ১০৫ জন এ রোগে মৃত্যুবরণ করেছেন।

 করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৫ লাখ ৪৪ হাজার ৯৩৮ জন।

#

হাবিবুর/মাসুম/রেজুয়ান/রফিকুল/রেজাউল/২০২১/১৮৪৫ ঘণ্টা

তথ্যবিবরণী নম্বর : ১৬২১

**ভূমি তথ্য সেবায় যোগ হলো** **info@minland.gov.bd** **ইমেইল ঠিকানা**

ঢাকা, ১৮ চৈত্র (১ এপ্রিল) :

info@minland.gov.bd ইমেইল ঠিকানায় এখন থেকে ভূমি মন্ত্রণালয় সম্পর্কিত তথ্য অধিকার আইন ২০০৯ অুনযায়ী যেকোনো তথ্য প্রাপ্তির অনুরোধ করে ইমেইল করা যাবে। তথ্য প্রাপ্তির অনুরোধের পরিপ্রেক্ষিতে তথ্য অধিকার আইন অনুসারে তথ্য সরবরাহ করা হবে।

ভূমি মন্ত্রণালয়ের এক সংবাদ বিজ্ঞপ্তিতে আজ এ তথ্য জানানো হয়।

এছাড়া, ভূমি বিষয়ক বিভিন্ন সমস্যার সমাধান, ভূমিসেবা সংক্রান্ত প্রয়োজনীয় তথ্য ও পরামর্শসহ দেশে বিদ্যমান ভূমি সংক্রান্ত আইন ও বিধিবিধান সম্পর্কে জানতে ভূমিসেবা হটলাইন ১৬১২২-এ ফোন করার পাশাপাশি info@minland.gov.bd -এ ইমেইল করা যাবে। info@minland.gov.bd ইমেইল ব্যবস্থাপনার জন্য ভূমি মন্ত্রণালয়ের উপসচিব পদমর্যাদার একজন কর্মকর্তাকে দায়িত্ব প্রদান করা হয়েছে।

#

নাহিয়ান/মাসুম/রেজুয়ান/রেজাউল/২০২১/১৭৫৮ ঘণ্টা

তথ্যবিবরণী নম্বর : ১৬২০

**লঞ্চের ডেক ও বসে যাওয়া শ্রেণির যাত্রী ভাড়া পুনঃনির্ধারণ**

ঢাকা, ১৮ চৈত্র (১ এপ্রিল) :

 যাত্রীবাহী লঞ্চের শুধুমাত্র ডেক শ্রেণি ও বসে যাওয়া শ্রেণির  যাত্রী ভাড়া পুনঃনির্ধারণ করেছে নৌপরিবহন মন্ত্রণালয়। সরকারি প্রজ্ঞাপন অনুযায়ী গণপরিবহনে ৫০ শতাংশ যাত্রী পরিবহণ করার নির্দেশনা বাস্তবায়নের লক্ষ্যে অভ্যন্তরীণ যাত্রীবাহী লঞ্চের ডেক শ্রেণি ও বসে যাওয়া শ্রেণির  বিদ্যমান ভাড়ার ৬০ শতাংশ বৃদ্ধি করা হয়েছে। করোনা ভাইরাস সংক্রমণকালীন অর্থাৎ সরকারি প্রজ্ঞাপনে বর্ণিত সময়ের জন্য যাত্রী ভাড়া পুনঃনির্ধারণ করা  হয়েছে। আজ থেকে এ ভাড়া কার্যকর হবে।

 নৌপরিবহন প্রতিমন্ত্রী খালিদ মাহমুদ চৌধুরী আজ মন্ত্রণালয়ের সভাকক্ষে এক ব্রিফিংয়ে এসব তথ্য জানান।
এসময় মন্ত্রণালয়ের সচিব মোহাম্মদ মেজবাহ্ উদ্দিন চৌধুরী এবং বিআইডব্লিউটিএ’র চেয়ারম্যান কমডোর গোলাম সাদেক উপস্থিত ছিলেন।

 এর আগে নৌপরিবহন মন্ত্রণালয় যাত্রী ভাড়া পুনঃনির্ধারণ সংক্রান্ত বিআইডব্লিউটিএ’র প্রস্তাব আজ অনুমোদন করে।

 অভ্যন্তরীণ যাত্রীবাহী লঞ্চের  বিদ্যমান ভাড়া ১০০ কিলোমিটার দূরত্বের জন্য জনপ্রতি যাত্রী ভাড়া  প্রতি কিলোমিটার ১ দশমিক ৭০ টাকা; ১০০ কিলোমিটারের অধিক দূরত্ব অর্থাৎ ১০০ কিলোমিটার পরবর্তি প্রতি কিলোমিটারের জন্য জনপ্রতি যাত্রী ভাড়া  প্রতি কিলোমিটার ১ দশমিক ৪০ টাকা এবং জনপ্রতি সর্বনিম্ন ভাড়া ১৮ টাকা।

 করোনা ভাইরাস সংক্রমণকালীন অর্থাৎ সরকারি প্রজ্ঞাপনে বর্ণিত সময়ের জন্য যাত্রী ভাড়া পুনঃনির্ধারণ করার ফলে দাঁড়িয়েছে ১০০ কিলোমিটার দূরত্বের জন্য জনপ্রতি যাত্রী ভাড়া  প্রতি কিলোমিটার ২ দশমিক ৭২ টাকা; ১০০ কিলোমিটারের অধিক দূরত্ব অর্থাৎ ১০০ কিলোমিটার পরবর্তি প্রতি  কিলোমিটারের জন্য জনপ্রতি যাত্রী ভাড়া প্রতি কিলোমিটার ২ দশমিক ২৪ টাকা এবং জনপ্রতি সর্বনিম্ন ভাড়া ২৮ দশমিক ৮০ টাকা।

#

জাহাঙ্গীর/মাসুম/রেজুয়ান/রেজাউল/২০২১/১৭৩৮ ঘণ্টা

তথ্যবিবরণী নম্বর : ১৬১৯

**কোভিড-১৯ টিকার দ্বিতীয় ডোজ গ্রহণ করলেন সংস্কৃতি প্রতিমন্ত্রী কে এম খালিদ**

ঢাকা, ১৮ চৈত্র (১ এপ্রিল) :

 সংস্কৃতি প্রতিমন্ত্রী কে এম খালিদ আজ ঢাকা মেডিকেল কলেজ হাসপাতালে কোভিড-১৯ টিকার দ্বিতীয় ডোজ গ্রহণ করেন।

 টিকা গ্রহণের পর প্রতিমন্ত্রী জানান, তিনি শারীরিকভাবে সম্পূর্ণ সুস্থ ও স্বাভাবিক রয়েছেন। কোনো ধরনের পার্শ্বপ্রতিক্রিয়া নেই।

 উল্লেখ্য, সাধারণ জনগণকে কোভিড-১৯ টিকা গ্রহণে উদ্বুদ্ধ ও অনুপ্রাণিত করতে এবং টিকা সংক্রান্ত গুজব ও অপপ্রচার রোধে মন্ত্রিসভার সদস্যদের টিকা গ্রহণের অংশ হিসেবে সংস্কৃতি প্রতিমন্ত্রী কে এম খালিদ ২৮ জানুয়ারি ২০২১ কোভিড-১৯ টিকার প্রথম ডোজ গ্রহণ করেন।

#

ফয়সল/মাসুম/রেজুয়ান/রেজাউল/২০২১/১৭১৫ ঘণ্টা

তথ্যবিবরণী নম্বর : ১৬১৮

**রমজানে প্রান্তিক জনগোষ্ঠীর জন্য ৪০ মে.টন খেজুর দিল সৌদি সরকার**

ঢাকা, ১৮ চৈত্র (১ এপ্রিল) :

 আসন্ন রমজানে ইফতার সামগ্রীর অংশ হিসেবে দেশের প্রান্তিক জনগোষ্ঠীর মাঝে বিতরণের জন্য প্রায় ৪০ মেট্রিক টন পরিমাণের দুই হাজার কার্টন খেজুর দিয়েছে সৌদি আরব সরকার।

 আজ সচিবালয়ে দুর্যোগ ব্যবস্থাপনা ও ত্রাণ মন্ত্রণালয়ের সম্মেলনকক্ষে মন্ত্রণালয় সচিব মোঃ মোহসীনের কাছে বাংলাদেশে নিযুক্ত সৌদি আরবের রাষ্ট্রদূতের পক্ষে ইসলামিক এফেয়ার্সের দায়িত্বশীল প্রধান আহমেদ বিন হাসান হামাদি এই খেজুর হস্তান্তর করেন‌। এসময় দুর্যোগ ব্যবস্থাপনা ও ত্রাণ মন্ত্রণালয়ের অন্যান্য কর্মকর্তাগণ উপস্থিত ছিলেন।

 অনুষ্ঠানে সচিব বলেন, আসন্ন রমজানে দেশের প্রান্তিক জনগোষ্ঠীর মাঝে ইফতার সামগ্রীর অংশ হিসেবে বিতরণের জন্য সৌদি সরকার বন্ধুত্বের নিদর্শনস্বরূপ বাংলাদেশকে দুই হাজার কার্টন খেজুর প্রদান করেছে। যারা ইফতারের সময় খেজুর কিনতে পারে না তাদের কাছে পৌঁছানোর জন্য এই খেজুর জেলা প্রশাসনের কাছে পাঠানো হবে। যাতে রোজার প্রথম দিন থেকেই এই খেজুর দিয়ে দেশের প্রান্তিক জনগোষ্ঠী ইফতার করতে পারেন। তিনি আরও বলেন, সৌদি আরব আমাদের অত্যন্ত ভ্রাতৃপ্রতিম একটি দেশ। এছাড়া মুসলমান হিসেবে তাদের সাথে আমাদের সম্পর্কটা ভিন্ন। সেদেশে আমাদের বিপুল সংখ্যক লোক হজ্ব ও ওমরা করতে যায়। তিনি বাংলাদেশ সরকারের পক্ষ থেকে সৌদি সরকারকে ধন্যবাদ ও কৃতজ্ঞতা জানান।

 আহমেদ বিন হাসান হামাদি বলেন, সৌদি আরবের সাথে বাংলাদেশের সম্পর্ক অত্যন্ত ভ্রাতৃত্বপূর্ণ। এই সম্পর্ককে সামনে এগিয়ে নেয়ার জন্য সৌদি সরকার আন্তরিক। তার নিদর্শনস্বরূপ কিছু খেজুর হস্তান্তর করা হলো।

 #

সেলিম/পরীক্ষিৎ/জুলফিকার/শাম্মী/শামীম/২০২১/১৬০৫ ঘণ্টা

তথ্যবিবরণী নম্বর : ১৬১৭

ঢামেক-এ ১০টি আইসিইউ শয্যা উদ্বোধন

**হাসপাতালের এক ইঞ্চি জায়গা খালি থাকলেও রোগী রাখা হবে**

 **-স্বাস্থ্যমন্ত্রী**

ঢাকা, ১৮ চৈত্র (১ এপ্রিল) :

 স্বাস্থ্য ও পরিবার কল্যাণ মন্ত্রী জাহিদ মালেক বলেছেন, করোনার প্রকোপ দিন দিন যেভাবে বৃদ্ধি পাচ্ছে এতে করে হাসপাতাল শয্যা দ্রুত বৃদ্ধি করার বিকল্প নেই। একারণে সরকার কোভিড ডেডিকেটেড হাসপাতাল সংখ্যা বৃদ্ধি করাসহ সকল হাসপাতালে শয্যা সংখ্যা বৃদ্ধি করছে। এরই ধারাবাহিকতায় ঢাকা নর্থ সিটি কর্পোরেশনের একটি মার্কেটকে পুরোপুরি কোভিড ডেডিকেটেড হাসপাতাল করা হয়েছে।

 মন্ত্রী আজ বারিধারার নিজ বাসভবন থেকে ভার্চুয়ালি ঢাকা মেডিকেল কলেজের নতুন ১০টি আইসিইউ শয্যা উদ্বোধনকালে এসব কথা বলেন।

 জাহিদ মালেক বলেন, এই হাসপাতালে মোট সাড়ে বারো’শ করোনা ডেডিকেটেড শয্যা রয়েছে। এখানে ৫০টি আইসিইউ শয্যা ও ২০০টি এসডিও শয্যা রয়েছে। এর পাশাপাশি ১০০০টি আইসোলেশন শয্যা রয়েছে। এটির বাইরে অন্যান্য সরকারি হাসপাতালের প্রতিটিতেই কোভিড শয্যা সংখ্যা বৃদ্ধি করা হচ্ছে। ঢাকা মেডিকেল কলেজ হাসপাতালে ৮০০টির মতো করোনা ডেডিকেটেড শয্যা রয়েছে। এখানে প্রতিটি বেডেই হাইফ্লো নেজাল ক্যানুলা সুবিধা রয়েছে। ঢাকা মেডিকেলে আগের আইসিইউ, এসডিও এর সাথে আজ আরো ১০টি নতুন আইসিইউ শয্যা সংযুক্ত হলো। অন্যান্য সরকারি হাসপাতালেও করোনা রোগীদের জন্য সুবিধাদি বৃদ্ধি করা হচ্ছে। হাসপাতালের এক ইঞ্চি জায়গা খালি থাকলেও কোন রোগীকে সেবা বঞ্চিত করা হবে না। এজন্য করোনা সংক্রমণ বৃদ্ধি ঠেকাতে দলমত নির্বিশেষে সকলকেই এগিয়ে আসার আহ্বান জানান তিনি। প্রধানমন্ত্রীর ১৮টি নির্দেশনার যথাযথ বাস্তবায়নসহ সকল স্থানে স্বাস্থ্যবিধি যথাযথভাবে মেনে চলতে না পারলে আগামীতে এই প্রকোপ ভয়াবহ আকার ধারণ করতে পারে বলে মন্ত্রী এসময় আশঙ্কা প্রকাশ করেন।

 অনুষ্ঠানে ঢাকা মেডিকেল কলেজ হাসপাতালের পরিচালক ব্রি. জে. নাজমুল হোসেনসহ ঢাকা মেডিকেল কলেজের অন্যান্য চিকিৎসক, কর্মকর্তারা উপস্থিত ছিলেন।

 #

মাইদুল/পরীক্ষিৎ/জুলফিকার/শাম্মী/শামীম/২০২১/১৩৪৬ ঘণ্টা

তথ্যবিবরণী নম্বর: ১৬১৬

**বিশ্ব অটিজম সচেতনতা দিবসে প্রধানমন্ত্রীর বাণী**

ঢাকা, ১৮ চৈত্র (১ এপ্রিল) :

 প্রধানমন্ত্রী শেখ হাসিনা আগামীকাল ২ এপ্রিল ‘বিশ্ব অটিজম সচেতনতা দিবস-২০২১’ উপলক্ষ্যে নিম্নোক্ত বাণী প্রদান করেছেন :

 “১৪তম বিশ্ব অটিজম সচেতনতা দিবস উপলক্ষ্যে আমি বাংলাদেশসহ বিশ্বের সকল অটিজম বৈশিষ্ট্যসম্পন্ন ব্যক্তি এবং তাদের পরিবার ও পরিচর্যাকারীদের শুভেচ্ছা জানাই।

 এবারের প্রতিপাদ্য ‘মহামারিত্তোর বিশ্বে ঝুঁকি প্রশমন, কর্মক্ষেত্রে সুযোগ হবে প্রসারণ’ অত্যন্ত সময়োপযোগী হযেছে বলে আমি মনে করি।

 বর্তমান আওয়ামী লীগ সরকার অটিজম বৈশিষ্ট্যসম্পন্ন ব্যক্তিসহ সকল প্রতিবন্ধী ব্যক্তির কল্যাণে নিউরো ডেভেলপমেন্টাল প্রতিবন্ধী সুরক্ষা ট্রাস্ট আইন ২০১৩, নিউরো ডেভেলপমেন্টাল প্রতিবন্ধী সুরক্ষা ট্রাস্ট বিধিমালা ২০১৫, প্রতিবন্ধী ব্যক্তির অধিকার ও সুরক্ষা আইন ২০১৩, প্রতিবন্ধী ব্যক্তির অধিকার ও সুরক্ষা বিধিমালা ২০১৫, বাংলাদেশ রিহ্যাবিলিটেশন কাউন্সিল আইন ২০১৮ এবং প্রতিবন্ধিতা সম্পর্কিত সমন্বিত বিশেষ শিক্ষা নীতিমালা ২০১৯ প্রণয়ন করেছে। এসব আইনের সফল বাস্তবায়নে যথাযথ কর্মপরিকল্পনা গৃহীত হয়েছে। বাংলাদেশ অটিজম বিষয়ক জাতীয় উপদেষ্টা কমিটির চেয়ারপারসন সায়মা ওয়াজেদ হোসেন এর নিরলস প্রচেষ্টায় জাতীয় ও আন্তর্জাতিক পর্যায়ে অটিজম বিষয়ে ব্যাপক সচেতনতা সৃষ্টিসহ দেশের অটিজম বৈশিষ্ট্যসম্পন্ন ব্যক্তি ও প্রতিবন্ধী ব্যক্তিদের কল্যাণে আমরা বিভিন্ন কার্যক্রম বাস্তবায়ন করছি।

 আমাদের সরকার অটিজম বৈশিষ্ট্যসম্পন্ন ব্যক্তিসহ সকল প্রতিবন্ধী ব্যক্তির সার্বিক উন্নয়ন ত্বরান্বিত করতে এবং সমাজ ও রাষ্ট্রের সকল স্তরে তাদের অন্তর্ভূক্তি তথা ক্ষমতায়নকে বিশেষ প্রাধান্য দিতে তাদের জন্য বিশেষ বিদ্যালয় প্রতিষ্ঠা করেছে এবং মূলধারার বিদ্যালয়সমূহে যেন অন্তর্ভূক্তিমূলক পড়াশোনার পরিবেশ নিশ্চিত হয় সে লক্ষ্যে কাজ করে যাচ্ছে। আমরা তাদের চিকিৎসাসেবা প্রদানে শিশু বিকাশ কেন্দ্র এবং প্রতিবন্ধী সেবা ও সাহায্য কেন্দ্র স্থাপন করেছি। পাশাপাশি, অটিজম বৈশিষ্ট্যসম্পন্ন ব্যক্তিসহ সকল প্রতিবন্ধী মানুষকে শতভাগ ভাতার আওতায় আনা হয়েছে এবং প্রতিবন্ধী শিক্ষার্থীদের জন্য শিক্ষা উপবৃত্তিসহ প্রশিক্ষণের ব্যবস্থা করা হয়েছে। অটিজম বৈশিষ্ট্যসম্পন্ন ব্যক্তিসহ সকল প্রতিবন্ধী মানুষের যোগাযোগ, শিক্ষা, সামাজিক দক্ষতা, স্পিচ বা ল্যাঙ্গুয়েজ দক্ষতা উন্নয়নে প্রযুক্তির ব্যবহারের পাশাপাশি তাদের জীবনমান উন্নয়নে এ সকল কার্যক্রম অত্যন্ত গুরুত্বপূর্ণ ভূমিকা রাখছে।

 করোনা মহামারিতে অটিজম বৈশিষ্ট্যসম্পন্ন ব্যক্তির অনলাইন প্রশিক্ষণ ও ক্লাশ এবং সুযোগ-সুবিধা প্রদান অব্যাহত রাখা হয়েছে। আমি প্রত্যাশা করি, বর্তমান বিশ্ব বাস্তবতায় আমাদের সরকার গৃহীত নানামুখী উদ্যোগের ফলে তাদের জীবন আরো উন্নত ও আনন্দময় হবে।

 আমি প্রত্যেক অটিজম বৈশিষ্ট্যসম্পন্ন শিশুর অভিভাবকসহ সংশ্লিষ্ট সকলের প্রতি আরো মমতাময়ী, যত্নবান ও দায়িত্বশীল হওয়ার জন্য উদাত্ত আহ্বান জানাই। আমার দৃঢ় বিশ্বাস তাঁদের সম্ভাবনাগুলোকে চিহ্নিত করে সঠিক পরিচর্যা, শিক্ষা-প্রশিক্ষণ ও মমতা দিয়ে গড়ে তোলা হলে তারা সমাজ ও রাষ্ট্রের দক্ষ জনসম্পদে পরিণত হবে।

 আমি ‘বিশ্ব অটিজম সচেতনতা দিবস ২০২১’ উপলক্ষ্যে গৃহীত সকল কর্মসূচির সার্বিক সাফল্য কামনা করছি।

 জয় বাংলা, জয় বঙ্গবন্ধু

বাংলাদেশ চিরজীবী হোক।”

#

শাওন/পরীক্ষিৎ/জুলফিকার/শাম্মী/সুবর্ণা/শামীম/২০২১/১৪৩২ ঘণ্টা

তথ্যবিবরণী নম্বর: ১৬১৫

**বিশ্ব অটিজম সচেতনতা দিবসে রাষ্ট্রপতির বাণী**

ঢাকা, ১৮ চৈত্র (১ এপ্রিল) :

 রাষ্ট্রপতি মোঃ আবদুল হামিদ আগামীকাল ২ এপ্রিল ‘বিশ্ব অটিজম সচেতনতা দিবস-২০২১’ উপলক্ষ্যে নিম্নোক্ত বাণী প্রদান করেছেন :

 “বিশ্ব অটিজম সচেতনতা দিবস ২০২১ উপলক্ষ্যে আমি দেশের সকল অটিজম বৈশিষ্ট্যসম্পন্ন ব্যক্তি, তাদের পরিবার এবং অটিজম নিয়ে কর্মরত ব্যক্তি ও সংগঠনসমূহকে আন্তরিক শুভেচ্ছা ও অভিনন্দন জানাই। বিশ্ব অটিজম সচেতনতা দিবসের এবারের প্রতিপাদ্য ‘মহামারিত্তোর বিশ্বে ঝুঁকি প্রশমন, কর্মক্ষেত্রে সুযোগ হবে প্রসারণ’ সময়োপযোগী হয়েছে বলে আমি মনে করি।

 অটিজম বৈশিষ্ট্যসম্পন্ন ব্যক্তিদের অর্থনৈতিক ও সামাজিক নিরাপত্তা নিশ্চিতকল্পে সকলের ঐক্যবদ্ধ প্রয়াস অত্যন্ত জরুরি। দেশের সামগ্রিক উন্নয়নের লক্ষ্যে এসব জনগোষ্ঠীকে উপযুক্ত শিক্ষা ও প্রশিক্ষণ প্রদানের মাধ্যমে সমাজে পুনর্বাসন করতে হবে। অটিজম বৈশিষ্ট্যসম্পন্ন ব্যক্তিসহ সকল প্রতিবন্ধী মানুষের অর্থনৈতিক ও সামাজিক নিরাপত্তা ঝুঁকি বিবেচনায় প্রতিবন্ধী ব্যক্তির অধিকার ও সুরক্ষা আইন-২০১৩, নিউরো-ডেভেলপমেন্টাল প্রতিবন্ধী সুরক্ষা ট্রাস্ট আইন-২০১৩ এবং এতদসংশ্লিষ্ট বিধিমালাসহ বাংলাদেশ রিহ্যাবিলিটেশন কাউন্সিল আইন-২০১৮ ও প্রতিবন্ধিতা সম্পর্কিত সমন্বিত বিশেষ শিক্ষা নীতিমালা-২০১৯ প্রণয়ন করা হয়েছে। সরকারের উদ্যোগে অটিজম বৈশিষ্ট্যসম্পন্ন ব্যক্তিদের শিক্ষা ও প্রশিক্ষণের জন্য ইতোমধ্যে বিশেষ স্কুল, একীভূত স্কুল এবং প্রশিক্ষণ কেন্দ্র স্থাপন করা হয়েছে। অটিজম বৈশিষ্ট্যসম্পন্ন শিশুদের চিকিৎসা সেবা প্রদানের লক্ষ্যে শিশু বিকাশ কেন্দ্র এবং প্রতিবন্ধী সেবা ও সাহায্য কেন্দ্রে এনডিডি কর্নার স্থাপন করা হয়েছে। এছাড়া বেসরকারি প্রতিষ্ঠানসমূহকে এ বিষয়ে কাজ করার ক্ষেত্রে সরকার বিশেষভাবে সহযোগিতা প্রদান করে যাচ্ছে। সরকারের এসকল উদ্যোগ অটিজম বৈশিষ্ট্যসম্পন্ন ব্যক্তিসহ সকল প্রতিবন্ধী ব্যক্তির প্রতি সমাজের নেতিবাচক দৃষ্টিভঙ্গি পরিবর্তনের পাশাপাশি তাঁদের মানসিক উন্নয়ন ও সমৃদ্ধ জীবন গঠনের পথকে আরো প্রসারিত করবে বলে আমার বিশ্বাস।

 অটিজম বৈশিষ্ট্যসম্পন্ন ব্যক্তিরা সমাজের বোঝা নয়। উপযুক্ত শিক্ষা-প্রশিক্ষণ, দিকনির্দেশনা ও অনুপ্রেরণা প্রদানের মাধ্যমে তাদের দক্ষ মানব সম্পদে পরিণত করা সম্ভব। এক্ষেত্রে তাঁদের জন্য উপযুক্ত কর্মক্ষেত্র ও কর্মপরিবেশ নিশ্চিত করার পাশাপাশি পারিবারিক ও সামাজিকভাবে যথাযথ সমর্থন ও সহায়তা প্রদান অত্যন্ত জরুরি। আমি অটিজম বৈশিষ্ট্যসম্পন্ন মানুষের সহায়তায় এগিয়ে আসতে সরকারি-বেসরকারি প্রতিষ্ঠান এবং সমাজের বিত্তবান ও সচেতন ব্যক্তিবর্গের প্রতি উদাত্ত আহ্বান জানাচ্ছি।

 আমি বিশ্ব অটিজম সচেতনতা দিবস ২০২১ উপলক্ষ্যে গৃহীত সকল কর্মসূচির সার্বিক সাফল্য কামনা করছি।

 জয় বাংলা।

 খোদা হাফেজ, বাংলাদেশ চিরজীবী হোক।”

#

ইমরানুল/পরীক্ষিৎ/জুলফিকার/শাম্মী/সুবর্ণা/শামীম/২০২১/১৪২৭ ঘণ্টা

তথ্যবিবরণী নম্বর : ১৬১৪

**তথ্য ও সম্প্রচার মন্ত্রণালয়ের ২ ও ৩ তারিখের পরীক্ষা স্থগিত**

ঢাকা, ১৮ চৈত্র (১ এপ্রিল) :

 তথ্য ও সম্প্রচার মন্ত্রণালয়ের (তথ্য মন্ত্রণালয়) ২০১৭ সালের বিজ্ঞপ্তিমূলে ৫টি কম্পিউটার অপারেটর পদের জন্য আগামী ২ ও ৩ এপ্রিলের লিখিত ও ব্যবহারিক পরীক্ষা অনিবার্য কারণবশতঃ স্থগিত করা হয়েছে। পরীক্ষার পরিবর্তিত তারিখ ও সময় পরবর্তিতে জানানো হবে।

 তথ্য ও সম্প্রচার মন্ত্রণালয় আজ এক বিজ্ঞপ্তির মাধ্যমে এ তথ্য জানিয়েছে।

#

আজম/পরীক্ষিৎ/জুলফিকার/শাম্মী/শামীম/২০২১/১৪৩৫ ঘণ্টা

তথ্যবিবরণী নম্বর : ১৬১৩

**বেসরকারি শিক্ষা প্রতিষ্ঠানসমুহের বেতন-ভাতার সরকারি অংশের ৮টি চেক হস্তান্তর**

ঢাকা, ১৮ চৈত্র (১ এপ্রিল) :

 মাধ্যমিক ও উচ্চশিক্ষা অধিদপ্তরাধীন বেসরকারি শিক্ষা প্রতিষ্ঠানসমুহের (স্কুল ও কলেজ) শিক্ষক-কর্মচারীগণের মার্চ মাসের বেতন-ভাতার সরকারি অংশের ৮টি চেক অনুদান বণ্টনকারী অগ্রণী ও রূপালী ব্যাংক লিমিটেড এর প্রধান কার্যালয়ে এবং জনতা ও সোনালী ব্যাংক লিমিটেড এর স্থানীয় কার্যালয়ে হস্তান্তর করা হয়েছে।

 শিক্ষক-কর্মচারীগণ আগামী ৮ এপ্রিল পর্যন্ত সংশ্লিষ্ট ব্যাংক শাখা হতে মার্চ মাসের বেতন-ভাতার অংশ উত্তোলন করতে পারবেন বলে মাধ্যমিক ও উচ্চশিক্ষা অধিদপ্তর আজ এক সংবাদ বিজ্ঞপ্তির মাধ্যমে জানিয়েছে।

#

রুহুল/পরীক্ষিৎ/জুলফিকার/শাম্মী/শামীম/২০২১/১৩০৪ ঘণ্টা